《金陵六佳园》
清代·江德量

中山池馆碧溪滨，乔木荒凉迹就湮。朱爵已迷巢燕宅，青门并少种瓜人。

祇余苔藓滋三径，大半楼台属四邻。更上危亭看落照，钟山东麓锁烟榛。

作者简介：（1752—1793）清江苏仪徵人，字成嘉，一字量殊，号秋史。江恂子。乾隆四十五年进士，授编修，改江西道御史。善书，精小学，博通掌故。好藏碑版名书画古钱。撰《古泉志》及《广雅疏》，均未成。